# Barió Omega

En física de partícules, els barions Omega són una família d'hadrons que es representen amb el símbol Ω i tenen càrrega elèctrica +2, +1, 0, o -1. Són barions, és a dir hadrons constituïts per 3 quarks, però només amb combinacions de quarks estrany, encant i bellesa (és a dir, sense cap quark amunt, avall, ni top).
El primer barió Omega descobert va ser el Ω$^-$, format per tres quarks estranys, el 1964. El seu descobriment va ser un triomf del model dels quarks, ja que la seva existència, massa i productes de desintegració varen ser predits el 1961 pel físic estatunidenc Murray Gell-Mann i, independentment, pel físic israelià Yuval Ne'eman. A més del Ω$^-$, el barió Omega encantat (Ω$^0$$_c$) va ser descobert l'any 1985, on un quark estrany és substituït per un quark encant. El Ω decau només mitjançant la interacció feble i, per tant, té una vida mitjana relativament llarga. El model de quark prediu els valors d'spin (J) i de paritat (P) dels barions Omega.

## Barions Omega

Omega :
| Partícula | Símbol | Composició de quarks | Massa en repòs MeV/c$^2$) | J | Q (e) | S | C | B' | Vida mitjana (s) | Desintegracions |
| Omega | Ω- | sss | 1.672,45±0,29 | 3/2$^+$ | −1 | −3 | 0 | 0 | (8,21±0,11)×10$^{−11}$ | Lambda0 + Kaon- o Xi0 + Pi- o Xi- + Pi0 |
| Omega0 encantat | Ω$^0$$_c$ | ssc | 2.697,5±2,6 | 1/2$^+$ | 0 | −2 | +1 | 0 | (268±24)×10$^{−15}$ | See |
| Omega bottom | Ω$^-$$_b$ | ssb | 6.054,4±6,8 | 1/2$^+$ | −1 | −2 | 0 | −1 | (1,13±0,53)×10$^{−12}$ | Omega- + J/Psi (vist) |
| Omega doble encantat† | Ω$^+$$_{cc}$ | scc | | 1/2$^+$ | +1 | −1 | +2 | 0 | | |
| Omega doble encantat-bellesa† | Ω$^0$$_{cb}$ | scb | | 1/2$^+$ | 0 | −1 | +1 | −1 | | |
| Omega doble bottom | Ω$^-$$_{bb}$ | sbb | | 1/2$^+$ | −1 | −1 | 0 | −2 | | |
| Omega encantat triple† | Ω$^{++}$$_{ccc}$ | ccc | | 3/2$^+$ | +2 | 0 | +3 | 0 | | |
| Omega doble encantat bellesa† | Ω$^+$$_{cb}$ | ccb | | 1/2$^+$ | +1 | 0 | +2 | −1 | | |
| Omega0 doble encantat bellesa† | Ω$^0$$_{cb}$ | cbb | | 1/2$^+$ | 0 | 0 | +1 | −2 | | |
| Omega triple bottom† | Ω$^-$$_{bbb}$ | bbb | | 3/2$^+$ | −1 | 0 | 0 | −3 | | |
†ː Partícula (o quantitat, p.ex. spin) no observada.
El descobriment de la partícula Ω$_b$, un barió "doblement estrany" format per dos quarks estranys i un quark b, va ser anunciat el 2008 per l'experiment DØ al Tevatron (Laboratori Nacional de l'Accelerador Fermi). Tanmateix, la massa reportada de 6.165±16 MeV/c$^2$ era significativament més alta de l'esperada en el model de quarks. Posteriorment l'experiment CDF va mesurar una massa de 6.054,4±6,8 MeV/c$^2$, que estava en excel·lent acord amb la predicció teòrica. El 2013 la col·laboració LHCb va publicar una mesura de la massa del Ω$_b$ que era coherent amb, però més precisa que, el resultat de CDF.
El març de 2017, la col·laboració LHCb va anunciar l'observació de cinc nous ressonàncies fines Ω$^0$$_c$ desintegrant-se en el canal \u039e+c K\u2212, on el \u039e+c es va reconstruir en el mode de decaïment K\u2212\u03c0+. S'anomenen els estats Ω(3000)$^0$, Ω(3050)$^0$, Ω(3066)$^0$, Ω(3090)$^0$ i Ω(3119)$^0$. Les seves masses i amplades varen ser mesurades, però no es van poder determinar els seus nombres quàntics a causa del gran fons present a la mostra.

## Vegeu també

* Barió Delta
* Hiperó
* Lambda (barió)
* Llista de partícules
* Nucleó

## Referències

* ↑ «2010 Review of Particle Physics \u2013 Naming scheme for hadrons» (en anglès). Particle Data Group. [Consulta: 26 desembre 2011].
* ↑ V. E. Barnes; etal Physical Review Letters, 12, 8, 1964, pàg. 204. Bibcode: 1964PhRvL..12..204B. DOI: 10.1103/PhysRevLett.12.204.
* ↑ R. Nave. «The Omega baryon». HyperPhysics. [Consulta: 26 novembre 2009].
* ↑ Körner, J.G; Krämer, M; Pirjol, D Progress in Particle and Nuclear Physics, 33, 01-01-1994, pàg. 787\u2013868. arXiv: hep-ph/9406359. Bibcode: 1994PrPNP..33..787K. DOI: 10.1016/0146-6410(94)90053-1.
* ↑ Particle Data Group. «2006 Review of Particle Physics \u2013 Omega-». [Consulta: 20 abril 2008].
* ↑ Particle Data Group. «Charmed omega0 listing \u2013 Charmed Omega0». [Consulta: 13 agost 2018].
* ↑ Aaltonen, T.; Adelman, J.; Akimoto, T.; Álvarez González, B.; Amerio, S. «Observation of the \u03a9 b \u2212 baryon and measurement of the properties of the \u039e b \u2212 and \u03a9 b \u2212 baryons» (en anglès). Physical Review D, 80, 7, 06-10-2009. DOI: 10.1103/PhysRevD.80.072003. ISSN: 1550-7998.
* ↑ «Fermilab physicists discover "doubly strange" particle». Fermilab, 03-09-2008. [Consulta: 4 setembre 2008].
* ↑ V. Abazov et al. (DØ Collaboration) Physical Review Letters, 101, 23, 2008, pàg. 232002. arXiv: 0808.4142. Bibcode: 2008PhRvL.101w2002A. DOI: 10.1103/PhysRevLett.101.232002. PMID: 19113541.
* ↑ R. Aaij et al. (LHCb collaboration) Physical Review Letters, 110, 18, 2013, pàg. 182001. arXiv: 1302.1072. Bibcode: 2013PhRvL.110r2001A. DOI: 10.1103/PhysRevLett.110.182001. PMID: 23683191.
* ↑ «LHCb observes an exceptionally large group of particles». CERN.
* ↑ R. Aaij et al. (LHCb collaboration) Physical Review Letters, 11801, 2017, 2017, pàg. 182001. arXiv: 1703.04639. Bibcode: 2017PhRvL.118r2001A. DOI: 10.1103/PhysRevLett.118.182001. PMID: 28524669.